***Сынып: 5***

***Cабақтың тақырыбы:*** Аралас құжаттарды құру.

***Сабақтың мақсаты:***

***Білімділігі:*** *Word Pad редакторымен жұмыс істеуді үйрету. Тақырып бойынша алынған теориялық білімдерін тапсырмаларды орындау кезінде тиімді пайдалану, алдына қойған мақсаттарына жету;*

***Дамытушылығы:*** *Компьютермен жұмыс істеу іскерлігін дамыту;*

***Тәрбиелігі:*** *Оқушылардың танымдық белсенділігі мен оқушылар алған білімдерін өздігінен іс жүзінде қолдана білуге үйрету, ой еңбегін жандандыруға бағыттау. Компьютерлік сауаттылығын қалыптастыру;*

***Көрнекілігі:*** *Интерактивті тақта, дербес компьютерлер, www.bilimland.kz*

***Сабақтың әдіс-тәсілдері:*** *Түсіндіру, сұрақ-жауап, компьютерде практикалық  жұмыс.*

***Сабақтың жоспары:***

***І. Ұйымдастыру бөлімі***

***ІІ. Үй тапсырмасын сұрау***

***ІІІ. Жаңа сабақ***

***IV. Сергіту сәті***

***V. Бекіту тапсырмалардан тұрады***

***VI.Оқушылардың білімдерін бағалау***

***VIІ. Үйге тапсырма***

***Сабақтың барысы:***

***І. Ұйымдастыру кезеңі***

* *Оқушылармен амандасу*
* *Оларды түгелдеу*
* *Тыныштандырып, назарын сабаққа аудару*

***ІІ. Үй тапсырмасын тексеру***

***Сұрақтар:***

*1.Қандай 3 құрылғысыз компьютер жұмыс істей алмайды?*

 *2.Компьютерге ақпарат енгізу құрылғысы?*

 *3.Мәтіндік редактор деген не?*

 *4.WordPad мәтіндік редакторын іске қосу жолы қандай?*

 *5.Терезенің тақырып жолында не бейнеленеді?*

 *6. WordPad редакторында мәтінді бас әріптермен теру үшін қай пернені қолданады?*

 ***ІІІ. Жаңа сабақ***

*ХХІ ғасыр жаңа ақпараттық технологиялар ғасыры. Қазіргі кезде компьютер адам өмірінің барлық саласында толық енгізілді. Сондықтан да келешек ұрпақтың, оқушылардың алдында тұрған ең негізгі міндеті — өмірге икемделгіш, заман ағымына сай ілесе алатын азамат болу. Соның бір жолы компьютер тілін үйрену болып табылады. Компьютерді білу –екінші сауаттылық.*

*Жаңа сабақ:*

*WordPad құжатына дайын суреттерді немесе Paint графикалық редакторында немесе басқа графикалық қолданаларда жасалған суреттерді кірістіруге болады.*

*Графикалық обьектіні кірістіру үшін келесі әрекеттер орындалады.*

1. *Paint графикалық редакторында сурет салу қажет.*
2. *Немесе суреттер кітапханасынан алу қажет.*

**

1. *Paint графикалық редакторындағы суретті қиып алу немесе көшірмесін алу керек.*

*Түзету (Правка ) менюінен Көшіру (Копировать) немесе Қию (Вырезать) командаларының бірін таңдау қажет.*

**

*4. Суретті кірістіретін мәтінді ашып, меңзерді құжаттың суретті кірістіретін жеріне орналастырып, Түзету - Кірістіру (Вставить) батырмасын шерту қажет.*

**

*5. Сурет құжат ішіне орналасады.*

**

*WordPad құжатынан шығу үшін терезені жап (закрыть окно) батырмасын шертіп немесе Файл – шығу (Выход) командасын орындау қажет. Егер құжат сақталмаса, онда экранда Сохранить изменения в файле? деген сұрату терезесі пайда болады.*

**

***IV. Сергіту сәті***

***V. Практикалық бөлім***

*Әр оқушыға тапсырмалар таратылады. Компьютерге отырмастан бұрын электронды есептеуіш машиналарымен жұмыс кезіндегі ережелерге тоқталып, еске түсіреміз.*

***VI. Сабақты қорытындылау :***  *Оқушылар кестені толтырады*

***VІI. Сабаққа белсене қатысқан оқушыларды мадақтап, бағалау.***

***VІІI. Үйге тапсырма: § 26; «Аралас құжаттарды құру»***